Alexis de Tocqueville
Alexis de Tocqueville (29. juuli 1805 – 16. aprill 1859) oli prantsuse ajaloolane. Tocqueville'i kaks kuulsaimat tööd on "De la démocratie en Amérique" ("Tähelepanekuid ameerika demokraatiast"; eesti keeles 1995) ja "L'Ancien Régime et la Révolution" ("Vana kord ja revolutsioon"). Ta oli üks esimesi ajaloolasi, kes kasutas massiliselt arhiivimaterjale ning mitte ainult riiklikke dokumente, vaid ka statistilisi andmeid. Samas oli tema kirjutusstiil ka väga särav ja voolav, mistõttu tema teosed on tänini küllaltki loetavad.